IT-TRASFERIMENT TAL-FESTA TA' STA. IR-RAKKONT TAL-ĠRAJJA, MIĠBUR FIL- QOSOR MIS- SEGRETARJU TA' L-GĦAQDA BANDA ŻEJTUN, IS-SUR ĠIUZEPPI AGIUS. Parti mportanti mill-ħajja soċjo-kulturali Maltija hija marbuta mill-qrib mal-festi popolari ta' l-ibliet u rħula tagħna. Għalhekk ħsibna li tagħrif dwar it- trasferiment tal-festa fiż-Żejtun huwa ta' nteress ġenerali. Dan it-tagħrif ta' siwi storiku soċju-kulturali jinsab fil- minuti, korrispondenza u dokumenti oħra li L-Għaqda Banda Żejtun għandha dwar din il-ġrajja. Hawn qed nippublikaw l-episodji l-aktar mportanti skond kif seħħew. 31 t'Ottubru 1986 - Delegazzjoni uffiċjali — b'rappreżentanti taż-żewġ għaqdiet mużikali taż-Żejtun, L-GĦAQDA BANDA ŻEJTUN U L-GĦAQDA MUŻIKALI BELAND kellhom laqgħa fil-Kurja mal-Vigarju Ġenerali Mgr. Preżenti kien hemm l-Arċipriet taż-Żejtun, il-mibki Rev. Dun Ġusepp Theuma. Il-laqgħa kienet saret fuq talba taż-żewġ għaqdiet mużikali taż-Żejtun. F'isem iż-żewġ għaqdiet, il-president ta' l-Għaqda Banda Żejtun, is-sur Joe Attard u l-president ta' l-Għaqda Mużikali Beland, Dr. Alex Cachia Zammit, talbu formalment li l-festa ta' Sta. Katerina fiż-Żejtun tibda tiġi ċċelebrata fil-bidu tas-sajf, minflok f'Novembru. Ir-raġuni kienet, li temp f'Novembru kien ta' tfixkil kbir għall-festa esterna. . Il-Vigarju Ġenerali talab lill-Arċipriet Dun Ġużepp Theuma biex iressaqq din it-talba bħala rikors uffiċjali lill-Kurja Arċiveskovili. 16 ta' Novembru 1986 — Saret il-festa ta' Sta. Kienet l-aħħar festa fiż-Żejtun, fix-xahar ta' Novembru, li ħa sehem fiha kulħadd. 21 ta' Jannar 1987 — Sar ir-rikors uffiċjali lill-Kurja mill-Arċipriet Dun Ġużepp Theuma sabiex il-festa ta' Sta Katerina fiż-Żejtun tibda tiġi ċċelebrata fil-bidu tas-sajf. Dan, iżda ma xxandarx. 3 t'Ottubru 1987 - Wara żewġ laqgħat li l-Arċipriet kellu ma l-għaqdiet żwieten li jagħtu sehemhom għall-festa ta' Sta. Katerina, fit-3 t'Ottubru ġie organizzat fiż-Żejtun referendum. Dan kien ġie propost mis-sur Mario Galea f'isem l-Għaqda ta' l-Armar, waqt waħda mill-laqgħat. Ir-referendum kien jitlob vot favur jew kontra t-trasferiment tal-festa. L-Għaqda tal-Banda Żejtun u l-Għaqda Mużikali Beland mill-bidu kienu kontra dan il-pass u sostnew li aktar seta' jifred milli jgħaqqad liż-Żwieten fuq din il-kwistjoni. F'dikjarazzjoni pubblika iż-żewġ għaqdiet mużikali sostnew li b'ebda mod ma riedu jkollhom x'jaqsmu ma dan ir-referendum jew ir-riżultat tiegħu. Ir-riżultat ta' dan ir-referendum kien: 1917 ivvutaw li l-festa tibqa issir f'Novembru. 348 kien favur li tibda ssir fil-bidu tas-sajf. Żewġ votu kienu nvalidi. In-Numru ta' dawk li kellhom d-dritt jivvutaw kien jaqbeż it-8,000. 15 ta' Novembru 1987 — Saret il-festa ta' Sta. Iż-żewġ għaqdiet mużikali, l-Għaqda Banda Żejtun u l-Għaqda Mużikali Beland ma ħadux sehem. Mill-festa esterna saret biss il-purċissjoni, f'siegħa kollox. It-temp ma kienx tajjeb u ftit wara li daħlet il-purċissjoni għamlet xita bil-qliel. 29 t'Awissu 1988 — Billi matull988 ma sar l-ebda pass minn naħa tal-Kleru, il-Kumitat ta' l-Għaqda Banda Żejtun kiteb lill-Arċisqof dwar il-kwistjoni. Il-qofol ta' l-ittra kien, 'Il-ħsieb, ix-xewqa u l-volonta tal-Kumitat, Bandisti, soċi u sostenituri ta' l-Għaqda Band Żejtun huma li jagħtu kontribut sħiħ għall-festa ta' Katerina V.M. Għalhekk b'xi mod ikunu jistgħu jieħdu sehem hemm il-darba jerġgħu jibdew it-taħdidiet ma l-awtoritajiet konċernati dwar it-talba tagħna għat trasferiment tal-festa għall-bidu tas-sajf u l-istess awtoritajiet jagħtu xi forma ta' garanzija dwar dan.' Kopja ta' din l-ittra ntbagħtet wkoll lir-Rev Arċipriet. 13 ta' Settembru 1988 - L-ittra, kif konna bsarna, kella effett. Ir-Rev. Arċipriet kiteb lill-Arċisqof u bagħtilna kopja. Sirna natu li r-rikors għat-trasferiment tal-festa kien fil-fatt sar, u kienu lesti jitkellmu magħna, iżda wara l-festa li, kellha ssir f'Novembru. 28 ta' Settembru 1988 — Erġajna ktibna lill-Arċisqof u bqajna nsostnu l-pożizzjoni tagħna. 10 t'Ottubru 1988 — Ħriġna stqarrija għall-istampa fejn iddikjarajna li ma konniex ser nieħdu sehem fil-festa. 30 t'Ottubru 1988 - Ippublikajna fuljett fejn fissirna l-pożizzjoni tagħna u ppublikarjna l-korrispondenza kollha dwar il-kwistjoni. Għalkemm, tista' tgħid li bqajna weħidna, xorta ddeċidejna li ma neħdux sehem fil-festa. 13 ta' Novembru 1988 —Kien jum il-festa iżda sfratta kollox minħabba l-maltemp. Il-purċissjoni ġiet trasferita għall-Ħadd ta' wara iżda l-maltemp reġa sfratta kollox. 6 ta' Diċembru 1988 — F'ittra oħra. lill-Arċisqof tlabna l-intervent dirett tiegħu. 29 ta' Diċembru 1988 -— Kien. il-waqt li nagħfsu għall-konklużjini ta' din l-istorja u f'ittra oħra lill-Arċisqof sostnejna li l-Arċipriet u l-Kleru kellhom iżommu l-wegħda li kienu għamlu anke lilu, jiġifieri li wara l-festa l-Kleru u l-Arċipriet kienu ser jitkellmu ma l-għaqdiet konċernati biex isibu tarf tal-kwistjoni. 11 ta' Frar 1989 — Il-Vigarju l-ġdid Mgr. Anetto Depasquale laqqa' l-Arċipriet u l-kleru taż-Żejtun fil-Kurja fejn ġiet miflija mill-ġdid it-talba għat-trasferiment tal-festa. 27 ta' Frar 1989- - Ħarġet l-istedina biex l-Għaqdiet ,Żwieten konċernati mal-festa niltaqgħu fil-kurja il-Ħamis 2 ta' Marzu sabiex niddiskutu l-kwistjoni. 2 ta' Marzu- Għal-laqgħa fil-Kurja attendew rappreżentanti tal-Kunsill Parrokjali, L-Għaqda Banda Żejtun, L-Għaqda Mużikali Beland, Cirkolu Mużikali Sta. Katerina, Għaqda Dilettanti tan-Nar u l-Għaqda ta' l-Armar. Il-fehma ġenerali kienet li minħabba l-inċertezza tat-temp ma kienx baqa lok għall-festa f'Novembru u kulħadd qabel li għandha tinstab data ġdida għall-festa, jew fil-bidu inkella fi tmiem is-sajf. Wara, l-Vigarju ippropona li ssir konsultazjoni b'forma ta' sampling xjentifiku. Ir-rapreżentanti kollha kienu tal-fehma li dan kien diġa sar meta ġie organizzat ir-referendum u rriżultat globali kien wieħed negattiv. Meta l-Vigarju baqa jinsisti dwar il-proposta tiegħu id-delegazzjoni ta' l-Għaqda Banda Żejtun ħarġet il-barra mill-laqgħa. Il-Ħamis 16 ta' Marzu - L-Għaqdiet Żwieten ġew mistiedna għall-laqgħa oħra fil-Kurja biex nipproponu data ġdida għall-festa. Għalhekk l-Għaqdiet qablu li jkun aħjar li niltaqgħu qabel, biex immorru miftehma. Iltqajna fil-bini tal-Knisja. Il-laqgħa tmexxiet b'għaqal kbir minn Dun Ġużepp Desira li kien qed jirrappreżenta lill-Arċipriet Dun Ġużepp Theumali kien ma jiflaħx sew. Wara diskussjoni fit-tul b'mod l-aktar dirett u ċar, ikkonkludejna li data f'nofs Settembru kienet toħloq problemi ta' maltemp, u fiċ-ċirkostanzi l-aħjar żewġ dati possibli kienu: fil-bidu tas-sajf, it-tielet Ħadd ta' Ġunju, fl-aħħar tas-sajf, l-aħħar Ħadd t'Awissu, żewġ dati li lanqas jaħbtu ma festi oħra. 18 ta' Marzu 1989 — Iltqajna il-Kurja mal-Vigarju Ġenerali Mgr. Annetto Depasquale u s-Segretarju Dun Ġwann Galea. Dun Ġużepp Desira f'isem l-Għaqdiet Żwieten ippreżenta id-dati proposti minna u l-Kurja stedinniha tagħżel hi l-aktar proposta favorevoli għall-kulħadd jiġifieri bejn it-tielet Ħadd f'Ġunju jew l-aħħar Ħadd f'Awissu. Waqt diskussjoni miftuħa Dr. Alex Cachia Zammit ippropona u qbilna, li l-proposta tat-tielet Ħadd f'Ġunju titfisser 'l-eqreb Ħadd lejn nofs Ġunju li jkun possibbli'. Dun Anton Tabone viċi parroku irrapreżenta lill-Kleru taż-Żejtun f'din il-laqgħa. Il-Vigarju f'isem l-Arċisqof Mgr. Ġiużeppi Merċieċa laqa dawn il-proposti u wiegħed li jagħti deċiżjoni definittiva mill-aktar fis possibli. 6 t'April 1989. -— Konna nistennew li d-deċiżjoni titħabbar sa Ħadd il-Għid, jiġifieri fis-26 ta' Marzu, jew il-Ħadd ta' wara. Iżda saħħet l-Arċipriet, ir-Rev. Dun Ġużepp Theuma kienet marret għall-għar. Kien ġie nfurmat bl-iżviluppi kollha u kien sar jaf bil-ftehim propost. Il-mewt tiegħu, li niktet liż-Żwieten kollha ġrat fis-6 t'April. 14 t'April 1989 — Fl-aħħar tħabbar id-diġriet li stabilixxa il-Ħadd qrib in-nofs tax-xahar ta' Ġunju li fih l-aktar ikun possibli li tiġi ċelebrata din il-festa', bħala d-data l-ġdida tal-festa ta' Sta. Katerina fiż-Żejtun. Dan id-Digriet kellu jibda jseħħ mis-sena 1990. Għalhekk il-festa ta' 1989 kellha ssir f'Novembru. 12 ta' Novembru 1989 — Billi data mhux fiss għall-festa f'Ġunju setgħet tkun ta' disgwid, wara ħidma mill-Arċipriet il-ġdid ir-Rev. Dun Karm Farrugia u ż-żewġ Għaqdiet Mużikali Żwieten u bi qbil mal-Kleru, tħabbar li data ġdida tal-festa f'Ġunju kellha tkun waħda fissa għat-tielet Ħadd f'Ġunju. 18 ta' Novembru 1989 - Saret l-aħħar festa f'Novembru. Biex nibqgħu konsistenti mad-deċiżjoni li konna ħadna f'Marzu ta' 1987. l-Għaqda Banda Żejtun reġgħet ma ħaditx seher fil-festa. Fil-fatt it-temp għat-tielet sena konsekutiva reġa' ma kienx galbu. TĦassru l-attivitajiet esterni u għalkemm il-purċissjoni saret bil-ġiri daħlet fix-xita. L-EWWEL FESTA F'ĠUNJU 17 ta' Ġunju 1990- B'hekk wasalna biex fiż-Żejtun nibdew niċċelebraw il-festa tal-padruna tagħna Sta. Katarina V.M. fil-bidu tas-sajf u għal dawn l-għaxar snin li ġejjin, jekk Alla jrid u bil-barka ta' Sta. Katarina, niċċelebraw flimkien il-festa f'dawn id-dati: 1991 Il-Ħadd 16ta' Ġunju 1996 Il-Ħadd 16ta' Ġunju 1992: Il-Ħadd21 ta' Ġunju 1997: Il-Ħadd 15 ta' Ġunju 1993: Il-Ħadd 20 ta' Ġunju 1998. Il-Ħadd21 ta' Ġunju 1994: Il-Ħadd 19ta' Ġunju 1999: Il-Ħadd 20ta' Ġunju 1995 Il-Ħadd 18 ta' Ġunju 2000. Il-Ħadd 18 ta' Ġunju Sa ma wasalna għall-ftehim aħħari stinkajna u ġieli Iżda qatt ma nkiseb xejn mingħajr sagrifiċċju. Hum ninsabu magħquda lkoll fi ħsieb wieħed. Irridu naħdmu ikoll flimkien, Arċipriet, Kleru u l-Għaqdiet Żwieten kollha, sabiex il-festa ta' Sta. Katarina tħalli l-akbar. ġid possibbli għaż-Żwieten kollha. Ġużeppi Agius Segretarju B'riferenza għat-talba tal-mibki Arċipriet, ir-Rev. Dun Ġużepp Theuma, u tal-Kleru tal-Parroċċa taż-Żejtun biex tiġi studjata mill-ġdid id-data tal-festa tal-patruna tal-parroċċa, Sta. Katarina Verġni u Martri, rajna d-dati alternattivi li: pproponew ir-rappreżentanti tal-Kleru u r-rappreżentanti tal-Kunsill Parrokkjali, Beland Band Club, Żejtun Band Club, Circolo Musicale Sta. Caterina, Għaqda Dilettanti tan-Naru Għaqda ta' l-Armar. Id-data ta' l-aħħar Ħadd ta' Awissu ma tidhirx. konvenjenti għar-raġuni li f'dik id-data ma tkunx possibbli l-esekuzzjoni tal-mużika tal-Kappella Diacono, li kif nafu hi ħafna għall-qalb tal-parriċċanitaż-Żejtun. 'L-eqreb Ħadd lejn in-nofs ta' Ġunju li jkun possibbli' joħloq ukoll xi diffikultajiet għall-Għaqda Dilettanti tan-Nar u għall-Għaqda ta' l-Armar, iżda bħal ma stqarru dawn l-istess Għaqdiet dawn id-diffikultajiet jistgħu jiġu megħluba. Għaldaqstant, wara li studjajna x-xewqat li ġew ippreżentati lilna mir-rappreżentanti tal-Kleru u tal-Għaqdiet hawn fuq imsemmija, aħna nagħżlu bħala data tal-festa titulari tal-Parroċċa taż-Żejtun, Sta. Katerina Verġni u Martri, il-Ħadd qrib in-nofs tax-xahar ta' Ġunju li fih l-aktar ikun possibbli li tiġi ċelebrata din il-festa. Dan id-Digriet jibda jseħħ mis-sena 1990. Mogħti mill-Kurja ta' l-Arċisqof, Floriana, illum 14 ta' April 1989. Kanċillier Vigarju Ġenerali WI ġib JA jkrunċliċ fus jas jaka